ऋषि कपूर ने प्रेम चोपड़ा की तस्वीर पर बनाया बेबी फिल्टर, जमकर वायरल हो रही Photo  
बॉलीवुड एक्टर ऋषि कपूर ने प्रेम चोपड़ा से किया मजाक
प्रेम चोपड़ा की पुरानी तस्वीर ट्विटर पर की पोस्ट
फोटो में प्रेम चोपड़ा बच्चे के रूप में दिखाई दिए
Bobby revisited by Prem ji. pic.twitter.com/VqIbEl5263

ऋषि कपूर (Rishi Kapoor) ने बॉलीवुड एक्टर प्रेम चोपड़ा की तस्वीर सोशल मीडिया पर शेयर की, जिसमें एक्टर प्रेम चोपड़ा  (Prem Chopra) बच्चे लग रहे हैं और उन्होंने हाथ में सिगरेट पकड़ी हुई है. इस पोस्ट को शेयर करते हुए ऋषि कपूर (Rishi Kapoor) ने लिखा 'बॉबी ने प्रेम चोपड़ा से दोबारा मुलाकात की.' ऋषि कपूर (Rishi Kapoor) द्वारा शेयर की गई ये फोटो जितनी मजेदार है उससे ज्यादा मजेदार है इसपर लिखा कैप्शन. इस फोटो में एक्टर प्रेम चोपड़ा की फोटो के साथ उनका मशहूर डायलॉग भी अलग अंदाज में लिखा गया है. प्रेम चोपड़ा की तस्वीर के साथ लिखा है 'प्लेम नाम है मेला, प्लेम तोपला.' 

बता दें कि बॉलीवुड एक्टर ऋषि कपूर (Rishi Kapoor) सितंबर 2018 से न्यूयॉर्क में अपना ईलाज करवा रहे हैं. ऋषि कपूर (Rishi Kapoor) को न्यूयॉर्क में रहते हुए आठ महीने से ज्यादा हो चुके हैं. उनके वहां होने के बावजूद कई बॉलीवुड कलाकार और दूसरे सेलेब्रिटीज अक्सर ऋषि कपूर से मिलने न्यूयॉर्क जाते हैं. कुछ ही दिन पहले बॉलीवुड डायरेक्टर राहुल रवेल ने फेसबुक पर पोस्ट शेयर करते हुए बताया था कि वह अब कैंसर मुक्त हो चुके हैं और जल्द ही अपने घर लौट सकते हैं.